Farringdon

Farringdon er et historisk område i City of London, representert i dag av valgkretsene Farringdon Within og Farringdon Without til City of London Corporation. Det ligger delvis i distriktet Islington og del i City of London. Området er ikke klart definert, ettersom gatenettet har blitt svært forandret blant annet på grunn av bombing under den andre verdenskrig. Stedsnavnet benyttes uformelt for å henvise til området rundt Farringdon stasjon i Islington, som ligger en del nord for det historiske området.

 Toponymi 
Det er tallrike steder i England kalt for Farringdon. Alle har betydningen fern, «bregner», som dekker en ås. William og Nicholas de Faringdon har navn som sannsynligvis har sin opprinnelse fra et av disse stedene. De var framtredende borgere og aldermenn tidlig på 1200-tallet.Mills, A.D. (2000): Oxford Dictionary of London Place Names, Oxford Quick Reference Nicholas de Farindon (navnet ble ulikt stavet i ulike dokumenter) kjøpte området Farringdon i City of London i 1279, og ble dets aldermann i 1281.Smith, A. (1970): Dictionary of City of London street names William de Farindon, som var gullsmed, ble også aldermann i City of London. «Farringdon, City/Islington» , Hidden London I 1394 ble valgkretsen delt i to, et opplegg som fortsatt eksisterer i Farringdon Within«Farringdon Within», Victorian London og Farringdon Without.«Farringdon Without», Victorian London

Farringdon stasjon ble bygget nær Farringdon Road, den nordlige fortsettelsen av Farringdon Street utenfor City of London. Da den ble åpnet i 1863 ble den kalt for Farringdon Street Station.Rose, Douglas (1999): The London Underground: A diagrammatic history, Capital Transport Publishing. ISBN 1-85414-219-4. Farringdon Street ble bygget over elven Fleet i 1737 og har sitt navn fra enten valgkretsene Farringdon eller ble oppkalt etter Nicholas de Faringdon. Jernbanestasjonen ble omdøpt til Farringdon & High Holborn stasjon i 1922, og endelig til Farringdon stasjon i 1936.

 Referanser 

Kategori:Steder i Islington
Kategori:Steder i City of London